b'\n_START_ARTICLE_\nChatkalita\n_START_SECTION_\nCaracter\xc3\xadstiques\n_START_PARAGRAPH_\nLa chatkalita \xc3\xa9s un sulfur de f\xc3\xb3rmula qu\xc3\xadmica Cu\xe2\x82\x86FeSn\xe2\x82\x82S\xe2\x82\x88. Cristal\xc2\xb7litza en el sistema tetragonal. Els grans s\xc3\xb3n rodons, de fins a 100 \xce\xbcm i poden estar inclosos en tetraedrita. La seva duresa a l\'escala de Mohs \xc3\xa9s 4,5. _NEWLINE_Segons la classificaci\xc3\xb3 de Nickel-Strunz, la chatkalita pertany a "02.CB - Sulfurs met\xc3\xa0l\xc2\xb7lics, M:S = 1:1 (i similars), amb Zn, Fe, Cu, Ag, etc." juntament amb els seg\xc3\xbcents minerals: colorado\xc3\xafta, hawleyita, metacinabri, polhemusita, sakurai\xc3\xafta, esfalerita, stille\xc3\xafta, tiemannita, rudashevskyita, calcopirita, eskebornita, gal\xc2\xb7lita, haycockita, lena\xc3\xafta, mooihoekita, putoranita, roquesita, talnakhita, lafor\xc3\xaatita, \xc4\x8dern\xc3\xbdita, ferrokesterita, hocartita, ida\xc3\xafta, kesterita, kuramita, mohita, pirquitasita, estannita, stannoidita, velikita, mawsonita, colusita, germanita, germanocolusita, nekrasovita, stibiocolusita, ovambo\xc3\xafta, maikainita, hemusita, kiddcreekita, polkovicita, renierita, vinciennita, morozeviczita, catamarca\xc3\xafta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa chatkalita apareix com a disseminacions rodones en tetraedrita. A m\xc3\xa9s del lloc on va ser descoberta, tamb\xc3\xa9 estat trobada al fil\xc3\xb3 Mar\xc3\xada Eugenia, a Cerro Atajo (Catamarca, Argentina, la mina McCoy, al comtat de Lander (Nevada, Estats Units), a la mina Quiruvilca (Santiago de Chuco, Per\xc3\xba), a R\xc4\x99dziny (Baixa Sil\xc3\xa8sia, Pol\xc3\xb2nia), la mina Arschitza, a Iacobeni (Suceava, Romania) i el dip\xc3\xb2sit de Au-Ag-Cu Bitian, a Wuping (Longyan, Xina).'